Správa zo zahraničnej pracovnej cesty

1.  Účastníci ZPC:

Ing. Ľubomír Bilský, CVTI SR, Lamačská cesta 8/A, 811 04 Bratislava, vedúci kancelárie riaditeľa, AJ
Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ, TJ

2.  Zahraničná pracovná cesta:
Účasť na kick-off meetingu medzinárodného projektu SeeTechnology realizovaného v rámci Programu South East Europe, v ktorom je CVTI SR asociovaným strategickým partnerom Univerzity Komenského v Bratislave
Miesto: Slovinsko, Maribor 
Miesto konania:	Univerza v Mariboru, Slomškov trg 15, Sl-2000 Maribor
Termín konania: 	08. – 09. 11. 2012
Organizátor podujatia: University of Maribor
Financovanie:	Náklady na pracovnú cestu budú CVTI SR refundované Univerzitou Komenského v Bratislave z rozpočtu projektu SEETechnology

3.  Rámcový program pobytu:

08.11.2012 príchod do Mariboru o 15.00 hod. 

Program konferencie:

08.11.2012
15.30-15.45: Úvodné privítanie hlavným partnerom projektu (University of Maribor)
15.45-16.15: Predstavenie partnerov projektu
16.15-16.30: Všeobecné informácie o projekte SEETechnology
16.30.17.00: Informácie o riadiacich štruktúrach projektu
17.00-19.00: Projektový a finančný manažment

09.11.2012
09.00-10.00: Informovanie o zmenách v projektovej žiadosti, flowchart a úvod k projektovým 
                     aktivitám
10.00-12.00: Informovanie o implementačnom pláne projektových balíkov WP3 a WP4
12.15-13.30: Obed
13.45-16.00: Informovanie o implementačnom pláne projektových balíkov WP5 a WP6
16.00-17.00: Prezentácia komunikačného plánu projektu (WP2)
17.00-17.45: Záver stretnutia

09.11.2012 odchod z Mariboru do Bratislavy o 18.00 hod. 

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na iniciačnom stretnutí partnerov projektu SEETechnology, financovaného z programu South East Europe. Projekt je realizovaný od októbra 2012 do septembra 2014. Partnerské konzorcium pozostáva z deviatich partnerov a šiestich asociovaných partnerov zo siedmich európskych krajín: Slovinsko, Rakúsko, Taliansko, Maďarsko, Chorvátsko, Rumunsko, Slovensko. Hlavným koordinátorom projektu je Mariborská univerzita. Hlavným cieľom projektu je podpora malých a stredných podnikov v prístupe k inováciám (vytvoreným predovšetkým na akademickej pôde). 
CVTI SR ako asociovaný partner Univerzity Komenského v Bratislave (UK) je v spolupráci s UK zodpovedné za implementáciu projektového balíka č. 3 (Mapping of needs and capabilities and development, monitoring and evaluation of a joint service development strategy and elaboration of a joint business plan), ale ako súčasť riešiteľského kolektívu je organizácia zapojená do realizácie všetkých pracovných balíkov projektu.
V rámci prvého dňa projektového stretnutia boli predstavené všeobecné ciele projektu, dohodnuté postupy v rámci projektového a finančného manažmentu projektu. 
Druhý deň rokovaní bol venovaný detailnému prehľadu jednotlivých pracovných balíkov a taktiež boli dohodnuté postupy kooperácie a komunikácie medzi partnermi projektu. V rámci pracovného balíka č. 3 vystúpil Ing. Bilský ako zástupca Univerzity Komenského v Bratislave a oboznámil zúčastnených s podrobnými aktivitami v rámci pracovného balíka č.3.
V závere rokovaní boli dohodnuté ďalšie termíny stretnutí na projektovej úrovni i na úrovni jednotlivých pracovných balíkov.

5.  Odporúčané závery:

Zabezpečenie riadnej implementácie jednotlivých pracovných balíkov v súlade s plánovanými činnosťami v rámci podanej projektovej žiadosti. Podrobné oboznámenie sa so systémom riadenia programu South East Europe na národnej úrovni. Udržiavanie častej komunikácie s ostatnými projektovými partnermi. Aktívna propagácia projektu a diseminácia výsledkov projektu.

6.   Prehľad prinesenej dokumentácie a miesto jej uloženia

Na projektovom meetingu sa pracovalo s elektronickými i tlačenými dokumentmi, ktoré sú pre zamestnancov participujúcich na projekte SEETechnology k dispozícii k nahliadnutiu u účastníkov ZPC.

7. Osobitne vyhodnotený očakávaný prínos ZPC

Účasť na úvodnom stretnutí riešiteľského kolektívu projektu má veľký význam pre správnu implementáciu projektu – dohodnuté postupy internej komunikácie, publicity, napĺňania stanovených indikátorov, vyriešenie odborných otázok projektu – má veľký prínos pre dosiahnutie želaných výstupov projektu.

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SEETechnology.

Súhlasím so zverejnením správy na internete: áno

Dátum: 19. 11. 2012

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	.................................................